als_Latn dik_Latn sag_Latn
James Rodriguez nuk është më zgjedhja e parë e Zinedine Zidane në ekipin e Real Madridit.
Situata e reprezentuesit kolumbian në Madrid sa shkon e përkeqësohet.
James ka startuar në vetëm katër ndeshje me ‘Los Merengues’, në këtë sezon ku ka realizuar një gol dhe ka dhuruar tre asistime.
Ky numër i vogël i paraqitjeve, ka bërë që lojtari të shprehë pakënaqësinë dhe Juventusi po i vëzhgon me kujdes zhvillimet mes tij dhe klubit.
Sipas Corriere dello Sport, Bianconerët kërkojnë të përfitojnë nga kjo situatë dhe të bëjnë një lëvizje që në muajin janar ta sjellin Rodriguezin në Torino.
Megjithatë paga e lartë e lojtarit, përbënë një problem të madh për ‘Zonjën e Vjetër’, e cila nuk është në gjendje ta paguajë Jamesin ashtu siç e bënë Reali.
Kur kanë mbetur edhe afro dy muaj deri në hapjen e afatit kalimtar të janarit, mbetet të shihet se si do të rrjedhin gjërat në kampin madrilen, para se Juventusi të tentojë të bëjë ndonjë lëvizje më konkrete për James.
als_Latn als_Latn als_Latn als_Latn als_Latn als_Latn als_Latn